wickkiey/tamil-wikipedia-chunked huggingface dataset:
# ஆப்பெல் வினை

## வினைவழிமுறை

பாசுபோனியம் உப்பு 3 உருவாதலுடன் ஆப்பெல் வினை தொடங்குகிறது. 4 உடன் இவை நெருக்கமான அயனி இணையாக இருக்கும் என கருதப்படுகிறது. எனவே இது ஆல்பா நீக்கத்திற்கு உட்பட்டு டைகுளோரோகார்பீனைக் கொடுக்காது. ஆல்க்காலில் புரோட்டான் நீக்கம் நிகழ்ந்து குளோரோஃபார்ம் உருவாகி ஓர் ஆல்காக்சைடு 5 உருவாகிறது. இந்த ஆல்காக்சைடால் குளோரைடானது அணுக்கருகவர் இடப்பெயர்ச்சியால் ஓர் இடைநிலை வேதிப்பொருளாக 7 உருவாகிறது. இரண்டாம்நிலை மற்றும் மூன்றாம் நிலை ஆல்க்கால்களுடன் ஆலைடு SN2 செயல்முறையில் வினைபுரிந்து 8 ஆல்கைல் ஆலைடு மற்றும் டிரைபீனைல்பாசுபீன் ஆக்சைடு போன்றவை உருவாகின்றன. மூவிணைய ஆல்க்கால்கள் SN1 வினை வழிமுறையில் 6 மற்றும் 7 விளைபொருள்களைக் கொடுக்கின்றன.  
இவ்வினையையும் இதைப்போன்ற பிற வினைகளையும் இயக்குவது புதியதாக உருவாகும் வலிமையான PO இரட்டைப் பிணைப்புகளேயாகும் .
இவ்வினை கிட்டத்தட்ட மிட்சுனோபு வினையை ஒத்ததாக உள்ளது. அவ்வினையில் ஒரு கரிமபாசுபீன் ஒர் ஆக்சைடு ஏற்பியாகவும், ஓர் அசோ சேர்மம் ஒரு ஐதரசன் ஏற்பி வினையாக்கியாகவும் மேலும் ஒரு அணுக்கரு கவரியும் இணைந்து பயன்படுத்தப்பட்டு ஆல்க்கால்களை எசுத்தர்களாக மாற்றுகின்றன. இதைப்போன்ற பிற பயன்பாடுகளுக்கும் பயன்படுத்தப்படுகின்றன  
.  
கெரானியாலை கெரானைல் குளோரைடாக குளோரினேற்றம் செய்யும் வினையை ஆப்பெல் வினையை விளக்குவதற்கான வினையாகப் பயன்படுத்திக் கொள்ளலாம் .
# ஆப்பெல் வினை

## திருத்தங்கள்

கார்பாக்சிலிக் அமிலங்களில் ஆப்பெல் வினை மிகவும் பயனுள்ளதாக உள்ளது. கார்பாக்சிலிக் அமிலங்களை ஆக்சசோலின்கள், ஆக்ச்சைன்கள் மற்றும் தயோசோலின்களாக மாற்ற இவ்வினை பயன்படுகிறது.
# ஐடா பாகுலா

**ஐடா பாகுலா** (*Ida Facula*) என்பது வியாழன் கோளின் மிகச்சிறிய நிலவுகளில் ஒன்றான அமால்தியாவில் காணப்படும் பிரகாசமான மலையாகும். 15 கிலோமீட்டர் நீளம் கொண்ட மலையாக ஐடா பாகுலா அறியப்படுகிறது. இதனை அடுத்துள்ள மலையான லைக்டாசு பாகுலா மலையைக் காட்டிலும் இது சிறியதாகும்  
}}
# உப்பு கருவாடு (திரைப்படம்)

**உப்பு கருவாடு** (*Uppu Karuvaadu*) 2015 ஆம் ஆண்டு வெளியான தமிழ்த் திரைப்படம். இது ஒரு நகைச்சுவை கலந்த காதல் திரைப்படம். ராதா மோகன் இயக்க, கருணாகரன் மற்றும் நந்திதா இருவரும் முக்கிய கதாபாத்திரங்களில் நடித்துள்ளனர். நவம்பர் 27, 2015 இல் வெளியான இத்திரைப்படம், வசூல் ரீதியில் தோல்விப்படமாகக் கருதப்படுகிறது.
# உப்பு கருவாடு (திரைப்படம்)

## நடிப்பு

- கருணாகரன் - சந்திரன்
- நந்திதா - மகாலட்சுமி
- ரச்சித்தா மகாலட்சுமி - உமா
- சதீசு கிருஷ்ணன் -ஜகன்
- லக்கி நாரயணன் - கார்த்திக்
- சாம்சு - இளங்கோ
- இளங்கோ குமரவேல் மாஞ்சா/கர்ணன்
- எம். எசு. பாசுகர் - அய்யா ஜெயராமன்
- மயில்சாமி (நடிகர்) - பாண்டியன்
- ஜி. மாரிமுத்து - சின்னவர்
- டவுட் செந்தில் - ஸ்டீபன் ராஜ்
- திண்டுக்கல் சரவணன் - சாமியார்
- ரேகா சுரேஷ்
- சிந்து
# விசிறிவால் குருவி

**விசிறிவால் குருவி** (Fantail) மிகச் சிறிய பறவை இனமாகும். இது ஆஸ்திரேலியா, தென்கிழக்கு ஆசியா மற்றும் இந்திய துணைக்கண்டங்களில் காணப்படுகிறது. இப் பறவையினம் 'ரிகிபிடுரா' என்கிற மரபு வழியைச் சார்ந்தது. பெரும்பாலான குருவிகள் 15 முதல் 18 செ.மீ. நீளம் உடையது. இது வானில் பறந்து கொண்டே தனது இரையான பூச்சியினங்களை பிடித்து உண்பதால் இதற்கு 'விசிறிவால் குருவி' என்ற பெயர் ஏற்பட்டது. ஆனால் ஆஸ்திரேலியாவில் இருக்கும் "வில்லி வேக்டைல்" என்னும் இப்பறவைகள் அளவில் பெரியதாகவும், தரையில் ஊறும் பூச்சியினங்களைத் தாவி பிடிப்பதில் மிகச் சிறந்த வேட்டைக்காரனைப் போலவும் செயல்படுகின்றன. ஆனால் "மோட்டோசிலா" இனத்தை சேர்ந்த 'வேக்டைல்'களுக்கும், விசிறிவால் குருவியின் இனத்திற்கும் எவ்விதமான தொடர்பும் இல்லை.
# விசிறிவால் குருவி

## உடல் அமைப்பு

விசிறிவால் குருவி சிறிய உடலையும், நீளமான விசிறிபோன்ற வாலையும்(11.5 முதல் 21 செ.மீ. நீளம்)கொண்டது. சில குருவிகளுக்கு அதன் வால் உடலை விடப் பெரியதாக இருக்கும். அதன் வால் பகுதி அதன் இறக்கையை விட நீளமாக இருக்கும். அதன் வால் பகுதியை மடிக்கும்போது பார்ப்பதற்கு வட்டவடிவமாகவும், விரிக்கும்போது காற்றாடியைப் போலவும் இருப்பதால் இப்பெயர் ஏற்பட்டது.  
பெரும்பாலும், விசிறிவால் குருவி தனது இறக்கைகளை மடித்து, வால் பகுதியினை சிறிது சுருக்கி வைத்தவாறு கிடைநிலையிலேயே இருக்கும். இதற்கு விதிவிலக்காக, ஆஸ்திரேலியாவின் வடபகுதியான நியூகினியா தீவு, மற்றும் சாலமன் தீவில் உள்ள காக்கெரல் விசிறிவால் குருவிகளின் படங்கள் நிமிர்ந்த நிலையிலேயே காணக்கிடைக்கிறது. இப்பறவைகளின் இறக்கைகள் விரைவாக பறப்பதற்கும், இரையை லாவகமாகப் பிடிப்பதற்கும் ஏதுவாக உள்ளது. பொதுவாக அனைத்து விசிறிவால் குருவிகள் தொலைதூரம் பயணித்து புலம் பெயர்கின்றன. ஆனால் கறுப்பு, வெள்ளை மற்றும் சூதி இன விசிறிவால் குருவிகள் அதிக தூரம் பறப்பதில்லை.  
விசிறிவால் குருவியின் அலகு தட்டையாகவும், முக்கோண வடிவிலும் உள்ளதால் வான்வழியில் பறந்திடும் போது இரையைப் பிடித்து உண்பதற்கு ஏதுவாக உள்ளது. வாயின் உட்பகுதி அதன் அலகைப் போலவே நீளமாக உள்ளது. இதன் அலகுகள் மிக மென்மையானது. ஆனால் "வில்லி வேக்டைல்" கடினமான அலகுகளைக் கொண்டுள்ளது.  
விசிறிவால் குருவிகளின் இறகுகள் பெரும்பாலும் ஒரே மாதிரியாக இல்லாமல் சற்று மாறுபட்டுக் காணப்படுகிறது. பெரும்பாலும் இதன் இறகுகள் சாம்பல், கறுப்பு, வெள்ளை, மற்றும் காவி நிறங்களில் உள்ளது. ஒரு சில பறவைகளுக்கு மஞ்சள் அல்லது நீல நிறத்தில் இறகுகள் இருக்கின்றன.
# திருவிளையாடல் ஆரம்பம்

***திருவிளையாடல் ஆரம்பம்*** (*Thiruvilaiyaadal Aarambam*) என்பது 2006 இல் வெளியான தமிழ் காதல் திரைப்படமாகும். இத்திரைப்படத்தினை பூபதி பாண்டியன் இயக்கினார்.விமலா கீதா என்பவர் தயரித்தார் . தனுஷ் மற்றும் சிரேயா சரன் ஆகியோர் இத்திரைப்படத்தில் முக்கியக் கதாபாத்திரத்தில் நடிக்க அவர்களுடன் பிரகாஷ் ராஜ், கருணாஸ், சரண்யா பொன்வண்ணன் ஆகியோரும் நடித்திருந்தனர். இத்திரைப்படத்திற்கு டி. இமான் இசையமைத்திருந்தார். இத்திரைப்படம் 15/திசம்பர்/2006 இல் வெளிவந்தது. மேலும் இத்திரைப்படம் வியாபாரா ரீதியில் நல்ல வரவேற்பு கிடைத்தது
# திருவிளையாடல் ஆரம்பம்

## நடிகர்கள்

- தனுஷ் - திருக்குமரன்
- சிரேயா சரன் - பிரியா
- பிரகாஷ் ராஜ் - குரு
- சரண்யா
- கருணாஸ் - குமார்.
- மயில்சாமி - வேணுகோபால்
- இளவரசு
- கிரேஷ் கருணா
# திருவிளையாடல் ஆரம்பம்

## கதைச்சுருக்கம்

திருக்குமரன் (தனுஷ்) எந்த விடயத்திலும் கவலை அற்றிருந்தான். அவனுடைய நண்பர்களுடன் (ரைகர் குமார் (கருணாஸ்), சுகுமார் மற்றும் ஏனையோர்) பொழுதுபோக்குவதைப் பிரதான தொழிலாகக் கொண்டிருந்த அவன் பிரியாவுடன் காதல் கொள்கின்றான். பிரியாவின் அண்ணன் குரு பெரும் பணக்காரர். இவர்களின் இக்காதலுக்கு எதிர்ப்பு தெரிவிக்கிறார். பின்னர் திருவிற்கும் குருவிற்கும் நடைபெறும் எலி பூனை சண்டையில் திரு வெல்கிறான்.
# திருவிளையாடல் ஆரம்பம்

## மீள் உருவாக்கம்

2007 ல் இத்திரைப்படம் தெலுங்கில் டக்கரி எனும் பெயரில் வெளியானது. அத்திரைப்படத்தில் நிதின் மற்றும் சதா ஆகியோர் நடித்திருந்தனர். 2011 ல் கன்னடத்தில் தூள் எனும் பெயரில் வெளிவந்தது. அத்திரைப்படத்தில் யோகேஷ் மற்றும் எயின்ரீட்டா முக்கிய வேடத்தில் நடித்திருந்தனர். இவர்களுடன் பிரகாஷ் ராஜும் நடித்திருந்தார். இத்திரைப்படம் 2012 ல் வங்காள மொழியிலும் உருவாக்கப்பட்டுள்ளது. ஒரியா மொழியில் ரங்கீலா டொக்கா எனும் பெயரிலும் வெளிவந்திருந்தது.
# திருவிளையாடல் ஆரம்பம்

## இசை

இத்திரைப்படத்திற்கு டி. இமான் இசையமைத்திருந்தார். இத்திரைப்படத்தில் இடம்பெற்றுள்ள பாடல்களை வைரமுத்து, நா. முத்துக்குமார், விவேகா மற்றும் திரைவாணன் ஆகியோர் எழுதியுள்ளனர். 1986 இல் வெளியான மிஸ்டர் பாரத் எனும் படத்தில் இருந்து 'என்னம்மா கண்ணு' எனும் பாடல் மீள்கலப்பு இத்திரைப்படத்தில் இணைக்கபட்டிருந்தமை குறிப்பிடத்தக்கது..
# திருவிளையாடல் ஆரம்பம்

## விமர்சனம்

ஆனந்த விகடன் வார இதழில் எழுதிய விமர்சனத்தில் "திரும்பவும் ஃபுல் ஃபார்மில் தனுஷ். எதற்கும் அசராத தெனாவட்டு, ஒவ்வொரு முறை சவாலில் ஜெயிக்கும்போதும் வெளிப்படும் நக்கல், லட்சக் கணக்கில் பணம் வாங்கிய பிறகும் ஆட்டோவுக்கு எனத் தனியாக நூறு ரூபாய் கேட்டு வாங்குவது என கலக்கல் எக்ஸ்பிரஸ்... லாஜிக் பார்க்காத ரசிகர்களுக்கான ஜாலி எக்ஸிபிஷன்!" என்று எழுதி மதிப்பெண்களை வழங்கினர்.
# ரெடி பிளேயர் ஒன் (திரைப்படம்)

**ரெடி பிளேயர் ஒன்** (*Ready Player One*) 2018 இல் வெளிவந்த அமெரிக்க அறிவியல் புனைவு திரைப்படம் ஆகும். இந்தத் திரைப்படம் எர்னஸ்ட் க்ளென் எழுதிய ரெடி பிளேயர் ஒன் அறிவியல் புதினகதைப் புத்தகத்தின் கதையை அடிப்படியாக கொண்டது. இந்தத் திரைப்படத்தின் திரைக்கதை 2045 ஆம் ஆண்டு நடப்பது போல அமைக்கப்பட்டுள்ளது. வார்னர் புரோஸ் நிறுவனத்தால் 11 மார்ச் 2018 இல் வெளியிடப்பட்டது. ஸ்டீவன் ஸ்பில்பேர்க் இந்த திரைப்படத்தைத் தயாரித்து இயக்கியுள்ளார் .
# ரெடி பிளேயர் ஒன் (திரைப்படம்)

## கதை சுருக்கம்

2045 ஆம் ஆண்டு நிறையபேர் விளையாடும் மெய்நிகர் இணைய கணினி விளையாட்டாக அயாசிஸ் என்ற விளையாட்டு இருந்து வருகிறது. இந்த விளையாட்டைத் தயாரித்த உரிமையாளர் இந்த விளையாட்டில் மூன்று புதிர்களை விட்டுச்சென்றுள்ளார். அந்த புதிர்களைக் கண்டுபிடிப்பவருக்கு இந்த விளையாட்டின் உரிமை வழங்கப்படும். இந்த மொத்தக் கணினி விளையாட்டில் நிறைய குறுவிளையாட்டுகள் இருப்பதால் யாருமே அந்த புதிர்களைக் கண்டுபிடிக்க முடியவில்லை.
பேர்சிவல் என்ற பயனர் பெயருடன் விளையாடும் வேட் வாட்ஸ் ஒரு கட்டத்தில் முதல் புதிரைக் கண்டுபிடிக்கிறார். அவரது நண்பர்களுடன் இணைந்து இரண்டாவது புதிரையும் கண்டுபிடிக்கிறார். இந்நிலையில் இந்த கணினி விளையாட்டின் உரிமையை அடைய நினைக்கும் தனியார் நிறுவன உரிமையாளரால் நிஜவாழ்க்கையில் இந்த புதிர்களைக் கண்டுபிடிக்கும் குழு துரத்தப்படுகிறது. இதனால் சக விளையாட்டாளர்களின் பெருவாரியான உதவியுடன் மூன்றாவது புதிரை வேட் வாட்ஸ் அடைகிறார். ஆனால் இந்த மூன்றாவது புதிருக்கான குறுவிளையாட்டின் முடிவில் வில்சன் இந்த கணினி விளையாட்டு வெற்றி தோல்விகள் என்பதைக் கடந்து ஒரு சாகசமாக மற்றும் நிஜவாழ்க்கையில் இல்லாத ஒரு உலகத்தை எல்லோருக்கும் கிடைக்கப்பெறவே உருவாக்கப்பட்டது என்ற தகவலை சொல்லும் காணொளியைப் பார்க்கிறார். நிறைய சவால்களைக் கடந்து கடைசியாக வாட்ஸ் அயாசின் உரிமையாளராகத் தேர்ந்தெடுக்கப்படுகிறார்.
# ரெடி பிளேயர் ஒன் (திரைப்படம்)

## வசூல் நிலவரம் :

பாக்ஸ்ஆபிஸ் மோசோ இணையதளத்தின் தகவலின் படி இந்த திரைப்படம் 582 மில்லியன் டாலர்கள் வசூல் செய்தது.
# அசில்

மற்றும் இரண்டு பொட்டைகள்]]
**அசில்** (*Asil* அல்லது *Aseel*) என்பது ஒரு கோழி இனமாகும். இது பாக்கித்தானின் சிந்து தெற்கு பஞ்சாப்பை சேர்ந்தது என்றும், குறிப்பாக அங்கு உள்ள அசாரா என்ற பகுதியைச் சேர்ந்தது என்றும் கருதப்படுகிறது.  
மேலும் இது இந்தியாவின் ஆந்திரப் பிரதேசம், தமிழ்நாடு ஆகிய மாநிலங்களின் கிராமப்புறங்களில் புகழ்வாய்ந்த கோழி இனமாக உள்ளது. தென்கிழக்கு ஆசியா முழுவதும் இதை ஒத்த கோழி இனங்களாக சாக்மா மற்றும் தாய் கேம் போன்றவை காணப்படுகின்றன. இந்த இனமானது பொதுவாக தெற்காசியாவிலும், இந்தியாவிலும் தரப்படுத்தப்படாமல் உள்ளது. ஆனால் மேற்கத்திய நாடுகளில் இதன் புகழ் உயர்ந்து வருகிறது. அண்மைக்காலமாக பிரித்தானியா, ஆத்திரேலியா அமெரிக்காவில் தரப்படுத்தப்பட்டு வருகிறது.
# அசில்

## விளக்கமும், வரலாறும்

அசில் கோழிகளானது சண்டை சேவல்களாக கருதப்படுகின்றன. இவை முதன்மையாக சேவல் சண்டைக்குப் பயன்படுத்தப்படுகின்றன. அசில் அதன் சண்டையிடும் இயல்புக்காக கவனிக்கப்படுகிறது. பிறந்து சில வாரங்களிலேயே இந்த கோழிகளானது அடிக்கடி சண்டையிடத் தொடங்குகின்றன, அதன்பிறகு அவை இறக்கும்வரை சண்டையிடுகின்றன.  
இந்த கோழிகள் அதிக முட்டையிடுவதில்லை, என்றாலும் நல்லவிதமாக அடைகாப்பவையாக உள்ளன. அசில் வகை கோழிகளில் சிறியவகை அசில்கள் ஆண்டுக்கு ஆறு முட்டைகள் மட்டுமே இடக்கூடியன. பெரிய அசில்கள் ஆண்டுக்கு 40 முட்டைகள்வரை இடக்கூடியன.  
அமெரிக்காவின் கால்நடை பாதுகாப்புக் கழகத்தால் இந்த இனக் கோழிகளானது "கவனிப்புபட்டியல்" (2012) இல் வைக்கப்பட்டுள்ளது. அசில் கோழி இனமானது இந்தியாவில் குறிப்பாக தமிழ்நாடு, ஆந்திரப்பிரதேசம் ஆகிய மாநிலங்களில் பெருமளவில் வளர்க்கப்படுகிறது.
# அசில்

## வகைகள்

அசிலில் பல வகைகள் உள்ளன. இவற்றில் சில ஐக்கிய இராச்சியத்தில் ரெசா அசில் என்று தரநிலையாக்கப்பட்டுள்ளன. பாக்கித்தானில் சில வகை அசில்களுக்கு மியான்வாலி அசில் என அவை இனப்பெருக்கம் ஆன பகுதிகளைக் கொண்டும், அவற்றின் நிறத்தைக் கொண்டு அதாவது சிவப்பு/கோதுமை வண்ணம் ஆகிய நிறமுள்ள அசில்களை பொதுவாக சோனட்டல் என அழைக்கின்றனர்.  
பல்வேறு நிறங்களைக் கொண்ட இறகுகளைக் கொண்ட கோழியானது "மடரூ" (Madaroo) என அழைக்கப்படுகிறது.
# அசில்

## வகைகள்

### மெட்ராஸ் அசில்

தமிழில் இதன் உள்ளூர் பெயர் கத்திக்கால் பெறுவடையாகும்.
இது பழைய சென்னை மாகாணத்தில் இருந்த பெரிய சேவல் வகை ஆகும். இதில் சிலவகையின் உடல் அமைப்பானது நீண்ட வாலும், கிளிமூக்கும் கொண்ட கிளிமூக்கு அசிலைப் போன்றதாக இருந்தாலும் இவற்றின் வாலும் மூக்கும், கிளிமூக்கு அசில் போலன்றி சாதாரணமானதாகக் காணப்படும். இவை கத்திக்கட்டு சண்டைக்குப் பயன்படுகின்றன. இவை பெரும்பாலும் தமிழ்நாட்டில் காணப்படுகின்றன.
# அசில்

## வகைகள்

### கிளிமூக்கு அசில் (கிளி மூக்கு/**விசிறிவால்**)

(தமிழ் உள்ளூர் பெயர் : கிளிமூக்கு விசிறிவால் பெறுவடை அசில்) கிளிமூக்கு விசிறிவால் பெறுவடை அசில் என்பவை தென்னிந்தியாவில் குறிப்பாக தமிழ்நாட்டில் மட்டும் காணப்படுகின்றன. இவை அக்காலத்தில் சண்டை சேவல்களாக வளர்க்கப்பட்டன என்றாலும் தற்காலத்தில் அழகுக்காக மதிப்பு மிக்கதாக வளர்க்கப்படுகின்றன. இந்தக் கோழி இனங்கள் கிளியைப் போன்ற அலகினைக் கொண்டதால் கிளி மூக்கு சேவல் என்றும், இவற்றுக்கு மயிலைப் போல நீண்ட வால்கள் இருப்பதால் விசிறிவால் சேவல் என்றும் அழைக்கப்படுகின்றன.  
இந்தப் பறவைகளானது பொதுவாக அவற்றின் உடலமைப்பு மற்றும் வண்ணக் கலவையின் அடிப்படையில் பின்வருமாறு வகைப்படுத்தப்படுகின்றன:  
- மயில் கருப்பு (கருப்பு மற்றும் மஞ்சள்)
- காகம்/செங்கருப்பு (கருப்பு மற்றும் சிவப்பு )
- செவலை (சிவப்பு)
- கருங்கீரி/செங்கீரி (கருப்பு/சிவப்பு புள்ளி கொண்டது)
- சாம்பல் பூதி (சாம்பல் நிறம்)
- கொக்கு வெள்ளை (வெண்மை)
- நூலன் (வெண்மை மற்றும் கருப்பு)
- பொன்ரம் (தங்க பழுப்பு)  
ஒரு வயதான கிளிமூக்கு அசிலானது ஐந்து கிலோ கிராம் எடை முதல் ஏழு கிலோகிராம் எடைவரை எட்டும். இந்த அசில்கள் ஒரு காலத்தில் சீனா மற்றும் தாய்லாந்துக்கு ஏற்றுமதி செய்யப்பட்டன ஆனால் இப்போது ஏற்றுமதி தடை செய்யப்பட்டுள்ளது. இருப்பினும் உலகம் முழுவதிலுமுள்ள மக்கள் இந்த கம்பீரமான பறவையின் முட்டைகளுக்காக வருகிறனர். இந்த அசில்களின் சராசரி ஆயுட்காலம் 5 முதல் 8 ஆண்டுகள் வரை ஆகும். என்றாலும் 10 வயதுவரை வாழ்வதும் உண்டு.  
அதிகரித்துவரும் தேவையின் காரணமாக இதை வளர்ப்பாளர்கள் எண்ணிக்கை அதிகரித்துள்ளது. இந்தப் பறவைகளின் மதிப்பும் உயர்ந்து வருகின்றது. இவற்றின் நிறம், நீளம், வால் அமைப்பு, அலகின் தடிமன் மற்றும் வளைவு, தலையின் வடிவம், ஒட்டுமொத்த உடல் அமைப்பு, அளவு, நிலைத்தன்மை ஆகியவற்றைப் பொறுத்து இவற்றின் விலையானது ரூ. 7000 முதல் ரூ.1,50000 வரை உள்ளது.  
இந்த வகை சேவல்கள் தென்தமிழக கிராமங்களில் பல நூற்றாண்டுகளாக வளர்க்கப்படுகின்றன. மதுரை, அலங்காநல்லூர், திண்டுக்கல், திருச்சி, பழனி, உடுமலைப்பேட்டை, பொள்ளாச்சி, சேலம், நாமக்கல், கரூர் போன்ற பகுதிகளில் இவை குறிப்பிடத்தக்க அளவில் வளர்க்கப்படுகின்றன. பல நூற்றாண்டுகளாக தலைமுறை தலைமுறையாகத் தேர்ந்தெடுத்த கோழி இனங்களை வளர்த்து கிளி மூக்கு அசில்களை உருவாக்கினர்.  
அசில் வளர்ப்பவர்களின் பதிவு செய்யப்பட்ட சங்கங்கள் பின்வருமாறு:  
- அனைத்திந்திய அசில் அமைப்பு - ஏஐஏஓ
- திண்டுக்கல் அசில் வளர்போர் சங்கம்
- இந்திய அசில் வளர்போர் சங்கம் பழநி
- திருச்சி அசில் வளர்போர் சங்கம்
- தமிழ்நாடு அசில் அமைப்பு -டிஏஓ  
இந்த சங்க உறுப்பினர்கள் அனைவரும் தங்கள் சொந்த ஊர்களில் அசில் வளர்ப்பதற்காக நன்கு அறியப்பட்டவர்கள்.  
ஒவ்வோராண்டும் இந்த சங்கங்கள் அசில் கண்காட்சிகளை நடத்துகின்றன. இந்தக் கண்காட்சியில் இந்தியா முழுவதிலும் இருந்து வரும் அசில் வளர்ப்பாளர்கள் தாங்கள் வளர்க்கும் கிளிமூப்க்கு அசில் சேவல்களின் பெருமையை பறைசாற்றும் விதத்தில் காட்சிபடுத்துகின்றனர்.
# அசில்

## வகைகள்

### ரெசா அசில்

இவற்றின் உயரமானது 50 செமீ வரை இருக்கும்.
எடையானது: கோழிகள் அதிகபட்சமாக 1.8&nbsp;கிகி, சேவல்கள் அதிகபட்சமாக 2.7 முதல் 3&nbsp;கிகி வரை.  
இந்த வகை அசிலானது இங்கிலாந்தில் உள்ள ஆசிய ஹார்ட்பேர் சொசைட்டி மூலம் தரப்படுத்தப்படுகிறது. இவை இங்கிலாந்து முழுவதும் காட்சிகளில் காணப்பட்டாலும், மிகவும் அரிதானதாகவே உள்ளது.
# அசில்

## வகைகள்

### குலாங் அசில்

இவற்றின் உயரம்: 75&nbsp;செமீ வரை .
எடை: 5 முதல் 7&nbsp;கிகி வரை உள்ளன.  
இவற்றில் பெரிய அசில்கள் சில துணை வகைகளாக பிரிக்கப்பட்டுள்ளன: வட இந்திய வகை, தென் இந்திய வகை, மெட்ராஸ் வகை என்பனவாகும்.  
வட இந்திய, தென்னிந்திய வகைகளுக்கு இடையில் அதிக வேறுபாடுகள் இல்லை. இவற்றுக்கு இடையில் கொண்டை, அலகு வடிவம், உடல் வடிவம் போன்ற வேறுபாடுகள் உண்டு. உதாரணமாக:
வட இந்திய வகை ஒல்லியானது; தென்னிந்திய வகை கனமானது. இதில் மெட்ராஸ் அசில் குறிப்பிடத்தக்க அளவில் வேறுபட்டது; இவை மிக இறுக்கமான உடல்வாகும், உறுதியான எலும்புகளும் கொண்டவை. இந்தப் பறவைகள் பெரும்பாலும் நீல வண்ணம் கொண்டவையாக உள்ளன. இவை தமிழ்நாட்டில் காணப்படுகின்றன.
# அசில்

## வகைகள்

### சிந்தி அசில்

**சிந்தி அசில் (Sindhi Aseel** அல்லது **Sindhi Asil** (சிந்தி: سنڌي اسيل, உருது: سندهي اسيل) என்பவை சிந்து பகுதியில் தோன்றிய கோழி வகை என்பதால் இப்பெயரைப் பெற்றன. இந்த கோழிகள் அல்லது சண்டை சேவல்களானது இவற்றின் உயரமான வடிவத்துக்கும், கனமான உடலமைப்புக்கும், நன்கு சண்டையிடும் பண்புக்காகவும் நன்கு அறியப்படுகின்றன. மேலே குறிப்பிட்ட இதன் பண்புக்காக இவை சேவல் சண்டைக்காக வளர்க்கப்படுகின்றன.
# அசில்

## வகைகள்

### மியான்வாலி

இந்த இனமானது முதன்மையாக பாக்கித்தானின் மியான்வாலி மாவட்டத்தில் காணப்படுகிறது. என்றாலும் இது பாக்கித்தானில் புகழ்வாய்ததாக உள்ளது. தற்போது இந்த சேவல் இனமானது சேவல் சண்டை போட்டி சூதாட்டக்காரர்களால் விரும்பப்படுவதாக உள்ளது. இவை சிந்தி அசில்களை ஒப்பிடும்போது சிறியவை. இவற்றின் எடையானது வளர்ப்பு முறையைப் பொறுத்து 1.5 கிகி முதல் 3.5&nbsp;கிகி வரை இருக்கின்றன. இது மிக வேகமானதாகவும், சிறப்பாக தலையை தாக்கக்கூடியதாகவும், சிறியது முதல் நடுத்தர உயரம்வரை உள்ளதாகவும் இருக்கின்றது. ஒரு நல்ல மியான்வாலி அசீலானது ஒரு சில நிமிடங்களில் அதன் எதிரியை கொல்லக்கூடியது. இவற்றின் வேகம் மற்றும் துல்லியத்தன்மையின் காரணமாக பெரிய சேவல்களையும் கொல்லும் திறன் கொண்டவை. இவற்றில் உருவான இனக்கலப்பின் காரணமாக இவற்றில் பல துணை இனங்கள் உள்ளன.
# அசில்

## வகைகள்

### ஜாவா அசில்

ஜாவா ஆசிலானது பாக்கித்தான் / இந்தியாவில் மிகவும் பயன்படுத்தப்படும் ஒரு சிறந்த போர் சேவல் ஆகும். இது முதன்மையாக பஞ்சாப் பகுதியில் காணப்படுகிறது. இது மியான்வாலி மாவட்டத்தில் தோன்றியது ஆகும். ஜாவா அசிலானது அதன் கருப்பு மற்றும் மஞ்சள் வண்ணத்தின் மூலம் அங்கீகரிக்கப்பட்டுள்ளது. இது சிவப்பு மற்றும் கருப்பு நிறங்களில் காணப்படுகிறது இவற்றில் சில ஆரஞ்சு நிறத்திலும் காணப்படுகிறது.  இவை பொதுவாக சிறப்பான சண்டை திறமைக்காக டெசி சேவல் இனங்களுடன் கலப்பு செய்யப்படுகின்றன. இதன் பலவீனம் இதன் நீண்ட கால்கள் ஆகும். என்றாலும் இவை சண்டைகளில் மிகுதியாக வெற்றிபெறக்கூடியதாக உள்ளன. இவை கர்நாடகத்தின் கோலார் மாவட்டத்திலும் காணப்படுகின்றன. ஜாவா சேவல்களின் உயரமானது 50 செமீ வரையும், எடையானது 7 முதல் 8 கிலோ இருக்கும்.
# அசில்

## வகைகள்

### அம்ரோகா

இந்த கோழி இனமானது இந்தியாவிலும் பாக்கித்தானிலும் பயன்படுத்தப்படும் அசிலுடன் மிக நெருக்கமான, ஒரு மிக அரிதான கோழி இனமாகும். இந்த இனக் கோழிகளானது இந்தியாவில் ஆபத்தான நிலையில் உள்ளன. பாக்கித்தானில்கூட இவை கலப்பற்று மிகக்குறைவாகவே உள்ளன. இவை பொதுவாக கறுப்பு அல்லது சிவப்பு நெஞ்சுடனோ அல்லது கரும் பழுப்பு நிறத்தில் இருக்கும். பொதுவாக இவற்றின் கால்கள் குட்டையாக இருக்கும். இவற்றின் பாதங்கள் அதிகபட்சமாக 3 செமீ கொண்டவையாக இருக்கும். இவை தடிமனான எலும்பைக் கொண்டவையாகவும், வளர்ப்பு முறையைப் பொறுத்து இரண்டு கி.கி எடை வரை எட்டக்கூடியனவாக உள்ளன. இவற்றின் வால் மற்றும் இறக்கைகளில் வெள்ளை இறகுகள் இருக்கின்றன. அம்ரோகா அசிலானது பார்க்க அழகானவையாக இருக்கும். இவை பிற அசில்களைவிட மிகவும் சத்தமிடுபவையாக உள்ளன. அம்ரோகா கோழிகள் 9 முதல் 10 முட்டைகளை மார்ச் முதல் ஏப்ரல்வரை இடுகின்றன, பொதுவாக செப்டம்பரிலும் முட்டை இடுகின்றன.
# அசில்

## வகைகள்

### பாந்தம் அசில்

எடை: 0.75&nbsp;கிகி வரை.  
பாந்தம் அசிலானது 19ஆம் நூற்றாண்டின் பிற்பகுதியில் ஆங்கிலேயரான வில்லியம் பிளாமங்க் எண்ட்வில்லே என்பவரால் உருவாக்கப்பட்டது. இந்த இனமானது அது உருவாக்கப்பட்ட பிறகு மிக பிரபலமான ஒன்றாக இருந்தது. ஆனால் பல தசாப்தங்களுக்குப் பிறகு இது மெல்ல மெல்ல காணாமல் போனது. 1980 களின் துவக்கம் வரை இந்த சிறிய ஆசிலைப் பற்றி எதுவும் தெரியவில்லை. வில்லீ காஸ்பென்ஸ் என்ற பெயர் கொண்ட ஒரு பெல்ஜியன் இனப்பெருக்க மையமனாது மீண்டும் ஷாமா (கோழி), இந்திய கேம் மற்றும் ரசா ஆசிலைக் கொண்டு மீண்டும் இந்த இனத்தை உருவாக்கியது. இந்த இனமானது நெதர்லாந்து மற்றும் ஐக்கிய இராச்சியத்தில் மீண்டும் அறிமுகப்படுத்தப்பட்டது. தற்போது பாந்தம் ஆசிலானது மிகவும் பிரபலமாக உள்ளது. மேலும் இவை பல்வேறு நிறங்களில் வளர்க்கப்படுகின்றன.
# அசில்

## வகைகள்

### லசானி அசில் இனம்

பாக்கித்தான் அசில் இனங்களைக் கொண்டு பல்வேறு வகை அசில் இனங்கள் உருவாகியுள்ளன. என்றாலும் அவற்றில் அரிதான இனங்களில் ஒன்றாக லசானி அசீல் இனம் கருதப்படுகிறது. நடுத்தர அளவான இந்த சேவல்களானது, இவற்றின் ஆற்றல்மிக்க தாக்குதல் திறனால் கழுத்து முறிப்பான் என்ற பட்டத்தைப் பெற்றன. இவற்றின் அலகு கிளி போன்றமாகவும், மிகச்சிறிய கழுத்தை கொண்டதாகவும் இருக்கும். இவை மியான்வாலி போல அல்லாமல் தனியான சண்டை பாணியைக் கொண்டுள்ளன. இவை எதிரி சேவல்மீது குதிக்காமல், அதன் முன்பு நெருக்கமாக சென்று அதன் கழுத்தை தாக்கவே விரும்பும். அம்ரோக மற்றும் லசானி ஆகிய அசில் இனங்கள் நெருங்கிய தொடர்புடையவை என்றாலும், லசானிய இனமானது சிறிய கழுத்தைக் கொண்டதாக உள்ளன. நவாபின் சில குடும்பங்கள் மட்டுமே இந்த இனத்தை அதன் தூய்மையான வடிவத்தில் கொண்டுள்ளனர். இந்த வகையானது பெங்காம் வகையைச் சேர்ந்தவையாக தவறான கருத்து உள்ளது.
# பெருந்தச்சன்

**பெருந்தச்சன்** 1991 ஆம் ஆண்டு மலையாளம் மொழியில் வெளியான ஒரு திரைப்படம் ஆகும். இப்படத்தின் கதையை எழுதியவர் எம். டி. வாசுதேவன் நாயர் மற்றும் இயக்கம் அசையன் என்பவர் ஆவார். இப்படத்தின் கதையாக்கத்தின் தலைப்பும், கதையும் கேரளப்பகுதியில் அனைவராலும் அறியப்படுகின்ற நாட்டுப்புறக்கதையான பறையிபெற்ற பந்திருகுலம் என்ற கதையிலிருந்து எடுக்கப்பட்டதாகும். 1991 ஆம் ஆண்டிற்கான அறிமுக சிறந்த இயக்குனருக்கான விருது பெற்றது.
# பெருந்தச்சன்

## கதை

தச்சுத்தொழில், சிற்பத்தொழில் என பல கலைகளிலும் சிறந்து விளங்கும் கலப்பின மரபையுடையவரான பெருந்தச்சன் (திலகன்) தன் சிறுவயது குழந்தையை விட்டுவிட்டு வேறு ஊரில் தன் தோழனும், அவ்வூரின் உயர்குடியில் பிறந்தவருமான தம்புரானின் (நெடுமுடி வேணு) சொல்கேட்டு சிலைகள் வடித்துக்கொடுக்கும் பொறுப்பை ஏற்றுக்கொள்ளுகிறார். பல ஆண்டுகளாக பிள்ளைப்பாக்கியம் இல்லாதவராக இருக்கும் தம்புரானுக்கு பிள்ளைபாக்கியம் கிடைக்கிறது. அப்போது பெருந்தச்சனின் மேல் தம்புரான் சந்தேகப்படுகிறார். பின்னர் பார்கவி தம்புராட்டி (வினயா பிரசாத்) கேட்கும் கேள்விகளால் தெளிவடைந்து பெருந்தச்சனிடம் மன்னிப்புக்கேட்டு தன் வீட்டுக்கு அழைக்கிறார். ஆனால் பெருந்தச்சன் வரமறுத்து சத்தியம் செய்துவிட்டு தன் சொந்த ஊருக்குச்சென்று தன் மகன் கண்ணனை (பிரசாந்த்) அழைத்துவந்து கலைகளைச் சொல்லிக்கொடுக்கிறார்.  
பெருந்தச்சனின் மகன் பெருந்தச்சனைவிட அதிகமான புத்திசாலியும், கலைகளில் வல்லவருமாக விளங்குகிறார். இதைக்கண்டு அப்பாவிற்குப் பொறாமை ஏற்படுகிறது. அதோடு தம்புரானின் மகளான குஞ்சுக்காவு தம்புராட்டிம் (மோனிஷா உன்னி) கண்ணனும் காதல் கொள்ளுகிறார்கள். இதில் பெருந்தச்சன் கண்ணனின் பிறப்பு பற்றி கூறி ஊருக்குச் செல்லும்படி அறிவுறுத்துகிறார். அனைத்து மக்களும் சமம் என்று தந்தை பெருஞ்தச்சனிடம் கண்ணன் தர்க்கம் செய்து ஊருக்குச்செல்ல மறுக்கிறான். வேறு குலத்தைச் சார்ந்த கண்ணன் உயர்குலத்தைச் சார்ந்த குஞ்சுக்காவு தம்புராட்டியை நினைக்காமல் இருக்க ஒரு வழி தேடுகிறார் தந்தை பெருந்தச்சன். சரசுவதி மண்டபத்தின் மேற்கூரையைக் கண்ணனால் சரி செய்யமுடியவில்லை என்று கூறியதால் தான் மேல் ஏறி நின்று சரி செய்கிறார். அப்போது வேலையில் கவனம் செலுத்தாமல் கண்ணனும் குஞ்சுக்காவு தம்புராட்டியும் ஒருவரை ஒருவர் பார்த்துக்கொண்டிருப்பதைக்கண்ட பெருந்தச்சன் தான் பயன்படுத்திய உளியை கண்ணனின் கழுத்தில் போட்டுவிடுகிறார். இவர் செய்த செயலைக்கண்டு குஞ்சுக்காவு தம்புராட்டி கோபம் கொண்டு பெருந்தச்சனை தேவி ரூபம் கொண்டு அழிக்கிறாள்.
# பெருந்தச்சன்

## நடிகர்கள்

- திலகன் - ராமன் பெருந்தச்சன்
- பிரசாந்த் - கண்ணன் பெருந்தச்சனின் மகன்
- வினயா பிரசாத் - பார்கவி தம்புராட்டி
- நெடுமுடி வேணு - உன்னி தம்புரான்
- மோனிசா உன்னி - குஞ்சிக்காவு தம்புராட்டி
- ஜலஜா - தேவகி
- மனோஜ் கே. ஜெயன் - திருமங்கலம் நீலகண்டன் நம்பூதிரியாக
- எம். எஸ். திருப்புனித்துறை மாணி எம்பிராந்திரியாக
- பாபு நம்பூதிரி கேசவன்
- டி. பி.மாதவன் பிரமணியாக, ஊர் தலைவர்
- கோழிக்கோடு நாராயணன் நாயர் நெடும்பரம் மூஸ்ஸாக
- அடூர் பங்கஜம் - உன்னிமையா வல்லம்மா
- பிரபாகரன் - வாரி
- ஸ்ரீலதா மேனன் - தோழியாக
- கோழிக்கோடு சாரதா - கேசவனின் அம்மாவாக
# பெருந்தச்சன்

## விருதுகள்

- இத்திரைப்படம் சிறந்த திரைப்படங்களுக்கான பிலிம்பேர் விருதினை வென்று உள்ளது.
- சிறந்த ஒளிப்பதிவிற்கான தேசிய விருத்தினை திரைப்படம் வென்றுள்ளது - சந்தோஷ் நாராயணன் அவர்களுக்கு இவ்விருது கிடைத்தது.
# பெருந்தச்சன்

## தொடர்புடைய திரைப்படங்கள்

- காயங்குளம் கொச்சுண்ணி
- ரிதுபேதம்
# பெருந்தச்சன்

## மேலும் பார்க்க

-
# முறை மாப்பிள்ளை

***முறை மாப்பிள்ளை*** (*Murai Mappillai*) சுந்தர். சி இயக்கத்தில் 1995 இல் வெளிவந்த நகைச்சுவைத் தமிழ்த் திரைப்படமாகும். இப்படத்தில் அருண் விஜய் மற்றும் கிருத்திகா ஆகிய இருவரும் அறிமுகமாகி முக்கிய கதாபாத்திரங்களில் நடித்துள்ளனர். ராஜ, மணிவண்ணன், கே.பிரபாகரன், கவுண்டமணி, செந்தில் ஆகியோர் துணைக் கதாபாத்திரங்களில் நடித்துள்ளனர். கே.பிரபாகரன் இப்படத்தை தயாரித்துள்ளார். ஸ்வரராஜ் இசையமைத்து 1995 டிசம்பர் 15 ந்தேதி வெளிவந்தது.
# முறை மாப்பிள்ளை

## கதைச்சுருக்கம்

கையெழுத்து கவுண்டர் (மணிவண்ணன்) மற்றும் கைநாட்டு கவுண்டர் (கே.பிரபாகரன்) ஆகிய இருவரும் கிராமத்தின் மிகப்பெரிய மனிதர்கள். மேலும் இருவரும் சிறந்த நண்பர்களாகவும் உள்ளனர். இவர்களது பிள்ளைகள் ராஜா (அருண் விஜய்) மற்றும் இந்து கிருத்திகா ஆகிய இருவரும் ஒருவருக்கொருவர் வெறுப்புடன் காணப்படுகின்றனர். அவர்கள் ஒரே வகுப்பில் படித்து வந்தாலும் இருவருக்கும் இடையே ஓயாது எப்போதும் சண்டையிட்டுக் கோண்டே இருக்கிறார்கள். இதற்கு நேர்மாறாக, அவர்களது தந்தையர்கள் இருவருக்கும் திருமணம் செய்து வைக்க விரும்புகிறார்கள். சொர்ணா என்ற நாட்டியக்காரி அவ்வூருக்கு வருகிறாள். அவள் இரு நண்பர்களுக்குள் மோதலை உருவாக்கி அவர்களை பிரிக்க நினைக்கிறாள். சண்டையிட்டுக்கொண்டு இருந்த ராஜாவும், கிருத்திகாவும் ஒருவருக்கொருவர் காதலிக்கிறார்கள். கடந்த காலத்தில், கையெழுத்து கவுண்டரும் ,கைநாட்டு கவுண்டரும் சேர்ந்து சொர்ணாவின் சகோதரியை பாலியல் பலாத்காரத்திற்கு உட்படுத்த முயற்சித்தனர், அது நடக்கும் முன்னர், அவள் தற்கொலை செய்து கொள்கிறாள். தற்போது சொர்ணா தனது தங்கையின் சாவிற்கு பழி வாங்க எண்ணி இது போன்ற செயல்களைச் செய்கிறாள். ராஜாவும் கிருத்திகாவும், இதைக் கண்டு கலக்கமடைகின்றனர். கையெழுத்து கவுண்டரையும் ,கைநாட்டு கவுண்டரையும் மட்டுமே தண்டனைக்கு உட்படுத்துவது தனது திட்டம் எனவும் இளம் காதலர்களை ஒன்றும் செய்யப் போவதில்லை எனவும் சொர்ணா அவர்களிடம் தெரிவிக்கிறாள். என்வே அவர்களை காப்பாற்ற வருகிறாள். முடிவில் என்ன நடக்கிறது என்பது படத்தின் முக்கிய திருப்பமாகும்.
# முறை மாப்பிள்ளை

## நடிகர்கள்

- ராஜ வாக அருண் விஜய்
- இந்துவாக கிருத்திகா
- நாட்டியக்காரி சொர்ணாவாக ராஜஸ்ரீ
- ராஜாவின் தந்தை கையெழுத்து கவுண்டராக மணிவண்ணன்
- இந்துவின் தந்தை கைநாட்டு கவுண்டராக கே.பிரபாகரன்
- ரமேஷாக கவுண்டமணி
- சசுமேஷாக செந்தில்
- ராஜவின் தாயராக கலாரஞ்சினி
- வினொதினி
- ஆஷா
- கல்லூரி முதல்வர் ஹிட்லராக பாண்டு
- சுரேஷ் சக்கரவர்த்தி
- பக்கிரியாக அல்வா வாசு
- விச்சு விசுவநாத்
- கோட்டை பெருமாள்
- குள்ளமணி
- குண்டு கல்யாணம்
- கருப்பு சுப்பையா
- போண்டா மணி
- ஓமக்குச்சி நரசிம்மன்
- இடிச்சபுளி செல்வராசு
- ஜாகுவார் தஙகம்
- பிரபு சாலமன்
# முறை மாப்பிள்ளை

## தயாரிப்பு

நடிகர் விஜயகுமாரின் மகன் அருண் விஜய் இதில் கதாநாயகனாக அறிமுகமானார். இந்த படத்திற்கு முன்பே முதன் முதலில் அவர் நடிக்க ஒப்பந்தம் செய்யப்பட்ட படம் "லவ் ஸ்டோரி" என்ற தமிழ்ப் படமாகும். ஆனால் இப்படம் முந்திக்கொண்டது. சுந்தர் சி. இயக்கிய *முறை மாப்பிள்ளை* படத்திற்காக அப்போது மிகவும் அதிகமாக படங்களில் இசையமைத்துக் கொண்டிருந்த இசையமைப்பாளர் ஏ. ஆர். ரஹ்மான் தயாரிப்பாளர் கே. பிரபாகரனால் ஒப்பந்தம் செய்யப்பட்டார். படப்பிடிப்பின் போது தயாரிப்பாளரால் ஏற்பட்ட பபிணக்கு காரணமாக சுந்தர்.சி இடையிலேயே இப்படத்தை விட்டு வெளியேறினார். பின்னர் அன்பாலயா பிரபாகரனால் படம் முடிக்கப்பட்டது. 2010 இல் வெளிவந்த *மைனா மற்றும் 2012 இல் வெளிவந்த *கும்கி போன்றத் திரைப்படங்களை இயக்கிய *பிரபு சாலமன்* இப்படத்தின் படப்பிடிப்பிற்கு பிந்தைய வேலைகளை செய்து தந்தார்.
# முறை மாப்பிள்ளை

## விருதுகள்

- 1995 தென்னிந்திய திரைப்பட விருது.
- தென்னிந்திய அறிமுகநாயகனுக்கான பிலிம்ஃபேர் விருது அருண் விஜய் பெற்றார்.
# முறை மாப்பிள்ளை

## ஒலிப்பதிவு

ஸ்வரராஜ் இந்தப் படத்தின் மூலம் இசையமைப்பாளராக அறிமுகமானார். பாடல்களை கவிஞர் வாலி மற்றும் பாரதி புத்ரன் ஆகியோர் எழுதினார்கள். இதன் இசைத்தொகுப்பு 7 தடங்களைக் கொண்டு 1995 இல் வெளியிடப்பட்டது.  
| தடம் | பாடல் | பாடியவர்கள் | நேரம் |  |
| --- | --- | --- | --- | --- |
| 1 | 'அக்காள் மகளே' | ராஜேஷ் | 1:43 |  |
| 2 | 'அங்க பார்' | மனோ | 3:52 |  |
| 3 | 'ஏழுலகம்' | டி. எல். மகராஜன் | 2:27 |  |
| 4 | ' மாமா மாமா' | மணிவண்ணன், கே.பிரபாகரன், மனோ, சுஜாதா மோகன் | 4:09 |  |
| 5 | 'சிக்குனு முத்தம்' | சாகுல் ஹமீது, ஸ்வர்ணலதா, குழுவினர் | 3:14 |  |
| 6 | 'தென்றல் காற்றே' | எஸ். ஜானகி | 3:57 |  |
| 7 | 'உன்னை மறந்து' | பி. உன்னிகிருஷ்ணன், கே. எஸ். சித்ரா | 4:00 | } |
# அலிடா: பேட்டில் ஏஞ்சல்

**அலிடா: பேட்டில் ஏஞ்சல்** (*Alita: Battle Angel*) என்பது 2019 ஆண்டு வெளியான அமெரிக்க அதிரடித் திரைப்படம் ஆகும். இப்படமானது யுகிடாகி ஷிரோவின் சப்பானிய மங்காவான பேட்டில் ஏஞ்சல் அலிடா என்ற கதையை அடிப்படையாகக் கொண்டது. இப்படத்தை ஜேம்ஸ் கேமரன் மற்றும் ஜோன் லாண்டு ஆகியோர் இணைந்து தயாரித்துள்ளனர். இப்படத்துக்குகேமரூன் மற்றும் லாட்டா கலோரிடிஸ் ஆகியோர் இணைந்து திரைக்கதை எழுத, ராபர்ட் ரோட்ரிக்ஸ் இயக்கியுள்ளார். இப்படத்தின் முதன்மைப் பாத்திரத்தில் ரோசா சலசார் நடிக்க, உடன் பிற பாத்திரங்களில் கிறிஸ்டோஃப் வால்ட்ஸ், ஜெனிஃபர் கானலி, மஹெர்ஷாலா அலி, எட் ஸ்க்ரீன், ஜாக்கி எர்ரி ஹேலி மற்றும் கீயன் ஜான்சன் ஆகியோர் நடித்துள்ளனர்.  
இப்படம் குறித்த அதிகாரப்பூர்வ அறிவிப்பானது 2003இல் வெளியிடப்பட்டது. *அவதார்* மற்றும் அதன் அதன் அடுத்த பாகங்களில் கேமரூன் முழ்கி இருந்ததால், இப்படத்தின் பணிகள் தொடர்ந்து தாமதமாகி வந்தது. பல ஆண்டுகள் கழிந்த நிலையில் இப்படத்தின் இயக்குநராக ராபர்ட் ரோட்ரிக்ஸ் 2016 ஏப்ரலில் அறிவிக்கப்பட்டார். அதற்கடுத்து மாதம் இப்படத்தின் முதன்மைப் பாத்திரத்தில் ரோசா சலசார் நடிப்பதாக அறிவிக்கப்பட்டது. முதன்மை படப்பிடிப்பானது 2016 அக்டோபரில் ஆஸ்டினில் துவங்கி 2017 பெப்ரவரிவரை நீடித்தது.  
அலிடா: பேட்டில் ஏஞ்சல் திரைப்படத்தை அமெரிக்காவில் 2019 பெப்ரவரி 14 அன்று 3டி மற்றும் ஐமாக்ஸ் பதிப்புகளாக வெளியிட 20ஆம் சென்சுரி பாக்ஸ் திட்டமிட்டுள்ளது.
# அலிடா: பேட்டில் ஏஞ்சல்

## கதைச்சுருக்கம்

நவீன அறிவியல் சரிவு காணும் எதிர்காலத்தில் கதை நடப்பதாக காட்டப்படுகிறது. அறிவியலாளர் ஒருவர் இயந்திரக் குப்பையில் கிடைக்கும் சேதமடைந்த அலிடாவுக்கு ‘சைப்ராக்’ பாணியில் முழு உருவம் கொடுக்கிறார். முழு உருவம் பெற்ற அலிடா தன்னைப் பற்றிய முந்தைய நினைவுகள் அழிந்த நிலையில் உள்ளாள். ஒரு காலகட்டத்தில் தனது முழு திறனையையும் அலிடா உணருகிறாள். அதுவரை அழகு பதுமையாக இருந்தவள், தீய சக்திகளுக்கு எதிரான தன் போரைத் தொடங்குகிறாள்.
# வாழைப்பழம் சூறைவிடும் விழா

**வாழைப்பழம் சூறைவிடும் விழா** தமிழ்நாட்டில் திண்டுக்கல் மாவட்டத்தில் கொண்டாடப்படுகின்ற திருவிழாவாகும்.
# வாழைப்பழம் சூறைவிடும் விழா

## நிகழ்விடம்

இவ்விழா வத்தலகுண்டு-திண்டுக்கல் சாலையில், வத்தலகுண்டிலிருந்து 10 கிமீ தொலைவில் உள்ள சேவுகம்பட்டி கிராமத்தில் உள்ள சோலைமலை அழகர் பெருமாள் கோயிலில் நடைபெறுகிறது. இதனை வாழைப்பழத் திருவிழா என்றும் கூறுகின்றனர்.
# வாழைப்பழம் சூறைவிடும் விழா

## காரணம்

விவசாயம் செழிப்பதற்காகவும், வேண்டுதல் நிறைவேறும் பொருட்டும் இவ்விழா கொண்டாடப்படுகிறது.
# வாழைப்பழம் சூறைவிடும் விழா

## வாடிப்பட்டி அய்யனார் கோயில்

மதுரை மாவட்டத்திலுள்ள வாடிப்பட்டி அய்யனார் கோயிலில் பல்லி உத்திரவின்படி ஒரு விழா கொண்டாடுகின்றனர். விழா நடைபெறுகின்ற புரட்டாசி மாதம் இரண்டாவது வெள்ளியின்போது சாமி ஊர்வலத்தில் பக்தர்கள் நேர்த்திக்கடனுக்காக வாழைப்பழங்களை கூட்டத்தினர் மீது வீசுகின்றனர். அவ்விழாவினை வாழைப்பழத் திருவிழா என்றழைக்கின்றனர்.
# அல்லைல் மெர்கேப்டன்

**அல்லைல் மெர்கேப்டன்** (*Allyl mercaptan*) என்பது ஒரு கரிம கந்தகச் சேர்மம் மற்றும் சிறிய மூலகூற்று அல்லைல் வழிப்பொருளுமாகும். பூண்டு மற்றும் சிலவகையான அல்லியம் எனப்படும் வெங்காய வகைத் தாவரங்களிலிருந்து இச்சேர்மம் வருவிக்கப்படுகிறது. C<sub>3</sub>H<sub>6</sub>S என்ற மூலக்கூற்று வாய்ப்பாட்டால் அல்லைல் மெர்கேப்டன் விவரிக்கப்படுகிறது. நன்கு அறியப்பட்டுள்ள பூண்டு வழிப்பெறுதி கரிமகந்தக சேர்மங்களில் அதிக சக்தியுள்ள இசுட்டோன் டி அசிட்டைலேசு தடுப்பியாக இச்சேர்மம் அறியப்படுகிறது .
# ரகுபதி ராகவ ராஜாராம் (பாடல்)

**ரகுபதி ராகவ ராஜாராம்** (*Raghupati Raghav Raja Ram*, தேவநாகிரி: *रघुपति राघव राजाराम*) புகழ்பெற்ற இந்து பக்தி பாடல் ஆகும். இப்பாடல் சில நேரங்களில் 'ராம் துன்' என்று அழைக்கப்படுகிறது) மகாத்மா காந்தி இந்த பாடலை அதிகம் பயன்படுத்தியதால் புகழடைந்தது.  
பொதுவாக அனைவரும் பாடும் இந்த பாடலின் பதிப்புக்கு, விஷ்ணு திகம்பர் பாலசுக்கர் இசையமைத்தார். காந்தியோடு அவருடைய ஆதரவாளர்கள் 241 மைல் தண்டி யாத்திரைக்குச் சென்றபோது இந்த பாடலைப் பாடியவாறு சென்றனர்.
# ரகுபதி ராகவ ராஜாராம் (பாடல்)

## பண்பாட்டில்

இந்தப் பாடல் பல திரைப்படப் பாடல்களில் இடம்பெற்றுள்ளது. 'பாரத் மிலாப்' (1942), 'ஜக்ரிதி' (1954), 'பூரப் அவுர் பச்சிம்' (1970) மற்றும் 'குச் குச் ஹோத்தா ஹை' (1998) படங்களில் வரும் பாடல்களில் இடம் பெற்றுள்ளது. கன்னடப் படம் 'காந்தி நகரா' (1998) மற்றும் 'காந்தி' (1982) படங்களிலும் இடம்பெற்றுள்ளது. இது 1977 இல் தயாரிக்கப்பட்ட ஒரு தமிழ் திரைப்படத்தின் தலைப்பாகவும் இருந்தது. **ரகுபதி ராகவ ராஜா ராம்** பாடல் பல முன்னணிப் பாடகர்களால் பதிவு செய்யப்பட்டுள்ளது. பீட் சீகர் தனது "ஸ்ட்ரேஞ்சர்ஸ் அண்ட் கசின்ஸ்" (1964) ஆல்பத்தில் இந்தப் பாடலையும் சேர்த்தார். இந்தப் பாடல் 2006 பாலிவுட் திரைப்படமான 'லகே ரஹோ முன்னா பாய்' படத்தில் ஒரு முக்கிய அம்சமாகும். மேலும் இது 'காந்தி, மை பாதர்' படத்தில் இடம்பெற்றது.
# ரகுபதி ராகவ ராஜாராம் (பாடல்)

## ஒலிபெயர்ப்பு

''ரகுபதி ராகவ ராஜாராம் !
''பதீத பாவன சீதாராம் !  
''சீதாராம் ஜெய சீதாராம் !
''பஜ ப்யாரே து சீதாராம் !  
''ஈஸ்வர அல்லா தேரே நாம் !
''சப்கோ சன்மதி தே பகவான் !  
''ரகுபதி ராகவ ராஜா ராம் !
*பதீத பாவன சீதாராம் !*
# ரகுபதி ராகவ ராஜாராம் (பாடல்)

## மொழிபெயர்ப்பு

''ஓ ராமா, ரகு வம்சமே, வீழ்ந்தவரை உயர்த்தும் உன்னதரே,
''  
''உன்னையும் உன்னுடைய அன்புக்குரிய பத்தினியான சீதாவையும் வழிபட வேண்டும்.
''  
''ஈஸ்வரா, அல்லா மற்றும் அனைத்து கடவுள்களின் பெயர்களும் ஒரே உயர்ந்த சக்தியை தான் குறிக்கின்றன.
''  
''ஆண்டவரே, தயவுசெய்து அனைவருக்கும் சமாதானத்தையும் சகோதரதுவத்தையும் கொடுங்கள்.
''  
''நாங்கள் அனைவரும் உங்கள் பிள்ளைகளே.
''  
''மனிதகுலத்தின் இந்த நித்திய ஞானம் தொடர கேட்டுக்கொள்கிறோம்.
# ஆல்டெர்னரியால்

**ஆல்டெர்னரியால்** (*Alternariol*) என்பது ஆல்டெர்னரியா பூஞ்சை எனப்படும் நுண்ணுயிரியின் வளர்சிதை மாற்றத்தில் உருவாகும் ஒரு நச்சுப் பொருளாகும். தானியங்கள் மற்றும் பழங்களில் ஒரு முக்கியமான தொற்றுப்பொருளாக ஆல்டெர்னரியால் கருதப்படுகிறது . புஞ்சை எதிர்ப்பு மற்றும் தாவர நச்சு போன்ற பண்புகளைக் கொண்டு காலின்யெசுட்டெரேசு நொதிகளை தடுக்கும் நச்சுப்பொருளாக இது செயல்படுகிறது. மைக்கோயீத்திரோசன் எனப்படும் ஈத்திரோசனாகவும் இதைக் கருதலாம் It is also a mycoestrogen..  
ஆல்டெர்னரியால் ஆண்ட்ரோசன் எனப்படும் முழுமையான ஆண்பால் இயக்குநீரின் முதன்மை இயக்கியாகும் .
# மைக்கோயீத்திரோசென்கள்

**மைக்கோயீத்திரோசென்கள்** (*Mycoestrogens*) என்பவை பூஞ்சைகளால் உற்பத்தி செய்யப்படும் ஈத்திரோசன்கள் ஆகும். அவற்றுள் சீராலினால் மற்றும் சீராலனால் இரண்டும் முக்கியமான மைக்கோயீத்திரோசென்கள் ஆகும். பல்வேறு வகையான நாரிழைப் பூஞ்சை இனங்களினால் இவை உற்பத்தி செய்யப்படுகின்றன. சீராலினோனை உட்கொண்ட அசைபோடும் விலங்குகளின் உட்புறத்தில் சீராலினால் மற்றும் சீராலனால் இரண்டும் உற்பத்தியாகின்றன. ஆல்பா-சீராலனால் என்ற மைக்கோயீத்திரோசனும் பகுதி செயற்கையாக கால்நடைகளில் பயன்படுத்துவதற்காகத் தயாரிக்கப்படுகிறது. இத்தகைய பயன்பாடு ஐரோப்பிய ஒன்றியத்தில் தடை செய்யப்பட்டுள்ளது.
# மைக்கோயீத்திரோசென்கள்

## உணவுகளில்

சேமிக்கப்பட்ட தானியங்களில் மைக்கோயீத்திரோசன்கள் காணப்படுகின்றன. அறுவடைக்குப் பின்னர் கிடங்குகளில் சேமிக்கும் காலத்தில் அல்லது தானியங்களின் மீது வளரும் பூஞ்சைகளுடன் சேர்ந்து இவையும் வளர்கின்றன. நொதித்தலுக்கு உள்ளான தீவனங்களிலும் இவற்றை காணவியலும்.
# மைக்கோயீத்திரோசென்கள்

## வகை

டிரான்சு சென் மாற்றியன் என்பதும் ஒரு வகையான மைகோயீத்திரோசென் ஆகும்.
# செல்வம் (2005 திரைப்படம்)

***செல்வம்*** என்பது 2005 ல் வெளிவந்த தமிழ் காதல் திரைப்படமாகும். இதனை அகத்தியன் இயக்கியிருந்தார். இதில் நந்தா, உமா, வாணி ஆகியோர் நடித்திருந்தனர். தேவா இசையமைத்திருந்தார்.
# செல்வம் (2005 திரைப்படம்)

## நடிகர்கள்

- நந்தா - செல்வம் (அ) கண்ணன்
- உமா - டாக்டர் தென்றல்
- வாணி - ஜோதி
- ரஞ்சிதா - லட்சுமி
- மோனிகா
- மணிவண்ணன்
- சபிதா ஆனந்த் -
- அஜய் ரத்தினம்
- கே. ஆர். சாவித்ரி - சோதியின் அம்மா
- சஞ்சீவ் (தமிழ் நடிகர்) - செந்தில்
- கணேஷ்கர்
- அஜய் ராஜ்
# செல்வம் (2005 திரைப்படம்)

## இசை

இத்திரைப்படத்திற்கு தேவா இசையமைத்திருந்தார். இதன் இசை 18 மார்ச் 2005ல் வெளிவந்தது. பாடல்களை அகத்தியன் எழுதியிருந்தார்.  
| பாடல் | பாடகர்கள் | நேர அளவு |  |  |
| --- | --- | --- | --- | --- |
| 1 | 'என்னை சத்தியமா' | முகேஷ் | 5:07 |  |
| 2 | 'மாரி என்ன மாரியாத்தா' | சுவர்ணலதா (பின்னணிப் பாடகி) | 5:31 |  |
| 3 | 'ஓ வெண்புறா ஒன்று' | ஜீவீரித்திகா, கார்த்திக் | 6:32 |  |
| 4 | 'ஓடும் மேகமே' | கார்த்திக் | 5:42 |  |
| 5 | 'திட்டாதே பேசாதே' | சைந்தவி (பாடகி) | 5:10 | } |
# கணேஷ்கர்

**கணேஷ்கர்** (*Ganeshkar*, பிறப்பு: பிப்ரவரி 24, 1978) என்பவர் தமிழகத்தைச் சேர்ந்த திரைப்பட நகைச்சுவை நடிகர் ஆவார். இவர் எண்ணற்ற திரைப்படங்களிலும், தமிழ் தொலைக்காட்சி நிகழ்ச்சிகளிலும் நடித்துள்ளார். இவர் நடிகை ஆர்த்தியைத் திருமணம் செய்து கொண்டார். இவர்கள் கலைஞர் தொலைக்காட்சி யில் *மானாட மயிலாட* நிகழ்ச்சியில் நடனமாடி, இரண்டாவது இடத்தைப் பெற்றார்கள்.
# கணேஷ்கர்

## திரைப்படங்கள்

- *மனதில் உறுதி வேண்டும்* (1987)
- *புதுப்புது அர்த்தங்கள்* (1989)
- *சிவா* (1989)
- *என் தங்கை கல்யாணி* (1989)
- *நீ பாதி நான் பாதி* (1991)
- *மூன்றாவது கண்* (1993)
- *முஸ்தபா* (1996)
- *கூடி வாழ்ந்தால் கோடி நன்மை* (2000)
- *கோவில்* (2004)
- *செல்வம்* (2005)
- *பந்தையம்* (2008)
- *நேபாளி* (2008)
- *படிக்காதவன்* (2009)
- *மம்பட்டியான்* (2011)
- *கழுகு* (2012)
- *கண்ணா லட்டு தின்ன ஆசையா* (2013)
- *இது கதிர்வேலன் காதல்* (2014)
- *அரண்மனை* (2014)
- *ஹலோ நான் பேய் பேசுறேன்* (2016)
- *மோகினி* (2018)
# கணேஷ்கர்

## தொலைக்காட்சியில்

- டாப் 10
- படவரிசை 10
- மானாட மயிலாட
- பொம்மலாட்டம்
- ஸ்டார் வார்ஸ்
# ஹலோ நான் பேய் பேசுறேன்

**ஹலோ நான் பேய் பேசுறேன்** (*Hello Naan Pei Pesuren*) என்பது 2016ல் வெளிவந்த தமிழ் திகில் திரைப்படமாகும். இதனை எஸ். பாஸ்கர் இயக்கியுள்ளார். இதனை சுந்தர். சி தயாரித்திருந்தார்.  
இப்படத்திற்கு சித்தார்த் விபின் இசை அமைத்திருந்தார்.
# ஹலோ நான் பேய் பேசுறேன்

## நடிகர்கள்

- வைபவ் அமுதனாக
- ஓவியா ஸ்ரீதேவியாக
- ஐஸ்வர்யா ராஜேஷ் கவிதாவாக
- விடிவி கணேஷ் - கவிதாவின் சகோதரர் வஞ்சரமாக
- கருணாகரன் டாக்டர் சரவணனாக
- ஜாங்கிரி மதுமிதா சரவணன் மனைவி
- விச்சு விசுவநாத் உடற்பயிற்சியக ஆசிரியராக
- தளபதி தினேஷ் திமிங்கலமாக
- சிங்கம்புலி - கேம்சாமியாக
- யோகி பாபு - தெருப்பாடகராக
- சித்தார்த் விபின்
- கணேஷ்கர்
- சிங்கப்பூர் தீபன்
# கிழக்கு கரை (திரைப்படம்)

**கிழக்கு கரை** என்பது 1991 இல் வெளிவந்த இந்திய நாடகத்தமிழ் திரைப்படமாகும். இத்திரைப்படத்தை பி. வாசு இயக்கியிருந்தார். இத்திரைப்படத்தின் முக்கிய வேடங்களில் பிரபு, குஷ்பு ஆகியோர் நடித்திருந்தனர். இத்திரைப்படம் மோகன் நடராஜன் மற்றும் வீ.சண்முகம் ஆகியோரால் தாயாரிக்கப்பட்டது. தேவா இத்திரைப்படத்திற்கு இசையமைத்திருந்தார். இத்திரைப்படம் 1991 செப்டம்பர் 20 அன்று வெளியிடப்பட்டது.
# கிழக்கு கரை (திரைப்படம்)

## கதைச் சுருக்கம்

முரளி (பிரபு) மற்றும் சேகர் (சந்திரசேகர்) ஆகியோர் நண்பர்கள். முரளி சேகருக்காக தனது வேலையை விட்டுக்கொடுக்கிறான். சேகருக்கு சுங்க அதிகாரியாக வேலை கிடைக்க முரளி தனது சொந்த ஊருக்குத் திரும்புகிறான். அங்கு அவனது மாமாவின் மகள் விஜயலட்சுமி (குஷ்பு) அவனைக் காதலிக்கிறாள். முரளியின் தந்தை ரங்கநாதன் (விஜயகுமார்) பிரபல கடத்தல்காரனாக வேலை பார்க்கிறார். ஒருவழியாக தனது தந்தையின் வேலையைப்பற்றி முரளிக்கு தெரியவர வேலையை விட்டுவிடும்படி தனது தந்தையிடம் கேட்கிறான். தந்தையும் வேலையை விட்டுவிடுகிறார். இதற்குப் பழிவாங்க முரளியின் தந்தை கொல்லப்படுகிறார். அதன்பின்னர் முரளி பழிவாங்குவதுடன் கடத்தல் காரனாகவும் மாறுகிறான்.
# கிழக்கு கரை (திரைப்படம்)

## நடிகர்கள்

- பிரபு -முரளி
- குஷ்பு -மகாலட்சுமி
- சந்திரசேகர் - சேகர்
- கவுண்டமணி - இராஜா (ஜாக்கி)
- விஜயகுமார் -ரங்கநாதன் (முரளியின் தந்தை)
- ஸ்ரீவித்யா -ஜானகி, முரளியின் தாய்
- வெண்ணிற ஆடை மூர்த்தி - இராஜாவின் தந்தை
- மோகன் நடராஜன்-குமார்
- ராக்கி-மைக்கேல்
- கே.ராஜ்பிரீத்-டாகா
- ஒரு விரல் கிருஷ்ணா ராவ் -தங்குமிட முகாமையாளர்
- எல். ஐ. சி. நரசிம்மன்
- கிங் கொங்-பொறின் பல்லி
- உதய் பிரகாஷ்
- ஜீ.எம் சுந்தர்
- திலிப்
- வீர பாண்டியன்
- பெருமாள்
- இராதாகிருஷ்ணன்
- வரலட்சுமி-ராஜாவினுடைய தாய்
- பவிதா-மேரி
- சர்மிலி
- பேபி ஜெனிபர்
# கிழக்கு கரை (திரைப்படம்)

## பாடல்கள்

இத்திரைப்படத்திற்கு தேவா இசையமைத்திருந்தார். பாடல் வரிகளை கவிஞர் வாலி எழுதியிருந்தார்.  
| "எனக்கென பிறந்தவ" | எஸ். பி. பாலசுப்பிரமணியம், கே. எஸ். சித்ரா | 4:23 |  |
| --- | --- | --- | --- |
| "சந்நதி வாசலில் வந்தது" | எஸ். பி. பாலசுப்பிரமணியம் | 4:55 |  |
| "சிலுசிலு சிலுவெனக் காத்து" | கே. எஸ். சித்ரா | 4:50 |  |
| "நந்தவனம் இந்தமனம்" | எஸ். பி. பாலசுப்பிரமணியம், எஸ். ஏ. சீனி முகமது | 5:05 |  |
| "இடியோசைகள் கேட்கட்டும்" | எஸ். பி. பாலசுப்பிரமணியம் | 4:46 | } |
# அடிப்பிக் அமில டை ஐதரசைடு

**அடிப்பிக் அமில டை ஐதரசைடு** (*Adipic acid dihydrazide*) என்பது தண்ணீர் அடிப்படையிலான குழம்புகளை குறுக்குப் பிணைப்பால் பினைக்கப் பயன்படும் வேதிப்பொருளாகும். அடிப்பிக் அமில ஈரைதரசைடு என்றும் இதை அழைக்கலாம். சில எப்பாக்சி பிசின்களை கடினமாக்கவும் இதைப் பயன்படுத்தலாம் . அடிப்பிக் அமில டை ஐதரசைடு சி4 பின்புலத்தில் C=ONHNH2 செயல்திற வினைக்குழுவைக் கொண்ட ஒரு சமச்சீர் மூலக்கூறு ஆகும். ஒரு கரிம அமிலம் ஐதரசீனுடன் வினைபுரிந்து டை ஐதரசைடுகள் உருவாகின்றன. ஐசோப்தாலிக் டை ஐதரசைடு, செபாசிக் டை ஐதரசைடு போன்ற வேறுபட்ட பின்புலங்களைக் கொண்ட பிற டை ஐதரசைடுகளும் பொதுவாகக் காணப்படுகின்றன.
# நியலமைடு

**நியலமைடு** (*Nialamide*) என்பது C<sub>16</sub>H<sub>18</sub>N<sub>4</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இது நியமிட்டு, நியமைடு, நியூரிடால், சர்கெக்சு என்ற பெயர்களாலும் அழைக்கப்படுகிறது. ஐதரசீன் வகையில் அதிகம் தெரிவு செய்யப்படாத மீளா மோனோ அமீன் ஆக்சிடேசு தடுப்பியாக இச்சேர்மம் வகைப்படுத்தப்படுகிறது . மன அழுத்தம் குறைக்கும் மருந்தாக பயன்படுத்தப்பட்டது. ஈரலுக்கு உகந்ததல்ல என்பதால் பல ஆண்டுகளுக்கு முன்பே அமெரிக்க மருந்து நிறுவனம் பைசர் இம்மருந்து தயாரித்தலை நிறுத்திவிட்டது .  
நியலமைடின் தசைநார் எதிர்ப்புத்திறன் பிரிடினோகார்பமேட்டை வடிவமைக்கப் பயன்படுகிறது .
# மோகினி (2018 திரைப்படம்)

***மோகினி*** 2018 ல் வெளிவந்த நகைச்சுவை திகில் தமிழ் திரைப்படமாகும். இதனை இயக்குநர் ரமணா மாதேஷ் எழுதி இயக்கியிருந்தார். திரிசா, ஜாக்கி பக்னானி ஆகியோர் முக்கிய கதாப்பாத்திரத்தில் நடித்திருந்தனர். இவர்களுடன் யோகி பாபு, கணேஷ்கர், பூர்ணிமா பாக்கியராஜ் ஆகியோர் முக்கிய வேடங்களில் நடித்திருந்தனர்.
# மோகினி (2018 திரைப்படம்)

## நடிகர்கள்

- திரிசா - மோகினி/வைஷ்ணவி
- ஜாக்கி பக்னானி - சந்திப்
- முகேஷ் திவாரி - விக்கி
- யோகி பாபு - கோட்டான்
- பூர்ணிமா பாக்கியராஜ் - மேனகா
- கணேஷ்கர் - கணேஷ்
- ஜாங்கிரி மதுமிதா - மது
- சுவாமிநாதன் - பால்கி
- சுரேஷ்
# சித் ஸ்ரீராம்

**சித் ஸ்ரீராம்** (Sid Sriram) (பிறப்பு:19 மே 1990) ஒரு இந்திய அமெரிக்க இசை உருவாக்குநர் மற்றும் பின்னணிப் பாடகர் ஆவார். இவர் பாடல்கள் எழுதுபவரும் கூட. தற்போது தமிழ் மற்றும் தெலுங்குத் திரைப்படத் துறையில் பின்னணிப் பாடகராகப் பணியாற்றி வருகிறார். வழக்கமாக, இவர் புகழ் பெற்ற பரதநாட்டியக் கலைஞர் பல்லவி ஸ்ரீராம் உடன் இணைந்து பணியாற்றி வந்தார்.
# சித் ஸ்ரீராம்

## தொடக்ககால வாழ்க்கை

இந்தியாவில், தமிழ்நாட்டில் சென்னையில் இவர் பிறந்தார். இவருக்கு ஒரு வயதாக இருந்த பொழுது இவரது பெற்றோர் சான் பிரான்சிஸ்கோ விரிகுடாப் பகுதிக்குச் சென்றனர். ப்ரிமவுண்ட்டில் வளர்ந்த இவரின் இசைத்திறமை இவரது தாயாரால் பேணி வளர்க்கப்பட்டது. இவரது தாயார் லதா ஸ்ரீராம் சான் பிரான்சிஸ்கோ விரிகுடாப் பகுதியில் ஒரு கருநாடக இசை ஆசிரியர் ஆவார். இவர் அதே நேரத்தில் ரிதம் அண்ட் புளூஸ் உடன் இணைந்து பணியாற்றி வந்தார். 2008 ஆம் ஆண்டில் மிசன் சான் ஜோஸ் உயர்நிலைப் பள்ளியில் பட்டப்படிப்பை முடித்த பிறகு, பெர்க்லி இசைக் கல்லூரியில் சேர்ந்து இசைத் தயாரிப்பு மற்றும் இசைப் பொறியியலில் பட்டம் பெற்றார். தனது கல்லூரிக் காலத்திலிருந்தே தொடர்ச்சியாக இந்தியாவிற்கு வந்து டிசம்பர் மாத மார்கழி உற்சவங்களில் கர்நாடக இசைக் கச்சேரிகளில் கலந்து கொண்டு வந்தார்.
# சித் ஸ்ரீராம்

## தொழில் வாழ்க்கை

2013 ஆம் ஆண்டில் ஏ. ஆர். ரகுமான் இசையில் வெளிவந்த கடல் திரைப்படத்தில் இடம் பெற்ற "அடியே" பாடலைப் பாடிய பிறகு புகழின் உச்சத்திற்குச் சென்றார். 2015 ஆம் ஆண்டில் ஐ திரைப்படத்தில் இடம் பெற்ற "என்னோடு நீ இருந்தால்" பாடலுக்காக தமிழில் சிறந்த பின்னணிப் பாடகருக்கான பிலிம்பேர் விருதினைப் பெற்றார்.  
"அச்சம் என்பது மடமையடா" திரைப்படத்தில் இடம் பெற்ற "தள்ளிப் போகாதே", "என்னை நோக்கி பாயும் தோட்டா" படத்தில் இடம் பெற்ற "மறு வார்த்தை பேசாதே", "நின்னு கோரி" படத்தில் இடம் பெற்ற "அடிக்க அடிக்க" போன்றவை மிகவும் பிரபலமானவையாகும்.
# சொர்க்கத்தீவு (புதினம்)

***சொர்க்கத்தீவு*** எனும் நாவல் தமிழ் எழுத்தாளரான சுஜாதா (எழுத்தாளர்) அவர்களால் 1970 களில் எழுதப்பட்ட அறிவியல் புனைகதை புதினமாகும். எழுத்தாளர் சுஜாதாவால் எழுதப்பட்ட முதல் அறிவியல் புனைப்பிரிவில் எழுதப்பட்ட இப்புதினம் தமிழ் இலக்கிய அறிவியல் புனைகதைகளின் முன்னோடியுமாகும்.
# சொர்க்கத்தீவு (புதினம்)

## கதைச்சுருக்கம்

அய்யங்கார் என்கிற சென்னை<nowiki/>யை சேர்ந்த கணினி மென்பொறியியல் வல்லுநர் சில நபர்களால் நைச்சியமாக பேசி, தனி விமானத்தில் கடத்தப்படுகிறார். அவரை கடத்தி, வெளி உலகத்துக்கு தெரியாத ஒரு தனித் தீவு ஒன்றிற்கு அழைத்து செல்கிறார்கள். அந்த நாட்டை நிர்வகிக்கும் சத்யா என்கிற நபரை அவர் சந்திக்கிறார். அவர் தங்கள் கணினி இயந்திரங்கள் வேலை செய்யவில்லை என்றும் அதை சரி செய்யவே அவரை அழைத்து வந்ததாகவும் சொல்கிறார். அதற்கு தக்க சன்மானம் அளிப்பதாகவும் சொல்கிறார். அய்யங்காருக்கு தன்னை கடத்தி வந்ததில் கோபம் இருந்தாலும் தனக்கு நன்கு தெரிந்த கணினி மென்பொருள் சரி செய்யும் வேலை என்பதாலும் தப்பி செல்ல வேறு வழி இல்லாததாலும் ஒப்பு கொள்கிறார்.  
அந்த நாட்டில் பல விஷயங்கள் விநோதமாக உள்ளன. அவர்கள் தமிழ் பேசுகிறார்கள் எனினும் பல வார்த்தைகளுக்கு அங்குள்ள குடிமக்களுக்கு அர்த்தம் புரியவில்லை. உதாரணமாய் உடலுறவு, அப்பா, அம்மா போன்ற வார்த்தைகள் அவர்களுக்கு தெரியவில்லை !  
ஒரு நாள் அய்யங்கார் தங்கிய அறைக்கு ஒரு தொலைபேசி அழைப்பு வருகிறது. அதில் ஒரு குரல் “அவர்கள் சொல்வதை செய்யாதே” என கூறுகிறது. அப்படி பேசிய நபரை ஒரு நாள் கடற்கரையில் இரவில் சந்திக்கிறார் அய்யங்கார். கெளதம் என்னும் அந்த நபர் தீவின் தலைவரான சத்யா, அத்தீவில் உள்ள மகக்கள் அனைவரையும் தனது கட்டுப்பாட்டில் இருப்பதற்காக அனைவருக்கும் குறுப்பிட்ட மருந்து கொடுத்து உணர்வுகளை மறக்கடிப்பதாகவும், தனக்கு கொடுக்கும் மருந்தில் தவறிருந்ததால் தன் உணர்வுகள் விழித்து கொண்டன என்றும் சொல்கிறார். மேலும் இயற்கைக்கு மாறாக இவர்கள் செய்வது தவறு என்றும் அய்யங்கார் கணினி<nowiki/>யை சரி செய்து விட்டால், மனிதர்கள் விழித்து கொள்வார்கள் என்றும் கூறுகிறார். ஆனால் இப்படி சில புரட்சி செய்யும் நபர்கள் இருப்பது சத்யாவிற்கு தெரியவர அவர்கள் நசுக்கப்படுகிறார்கள். அய்யங்கார் கணினியை சரி செய்து விட்டு சென்னை கிளம்புகிறார். விமானத்தில் இருக்கும் போது கடைசியாக கதை வாசிக்கும் வாசகர்களுக்கு மட்டும் இப்படி சொல்கிறார்,  
“நான் கணினியில் ஒரு கட்டளையை மாற்றி விட்டேன். அதனால் அனைத்து மக்களுக்கும் கொடுக்கிற மருந்து அடுத்த ஒரு மாதம் வேலை செய்யாது. அனைவரும் விழித்து கொள்வார்கள்” என்று.
# தைட்டானியம் டெட்ரா அயோடைடு

**டைட்டானியம் டெட்ராஅயோடைடு** (Titanium tetraiodide) TiI<sub>4</sub> என்ற மூலக்கூற்று வாய்ப்பாட்டை உடைய கனிமச் சேர்மம் ஆகும். இச்சேர்மம் கருப்பு நிறமுடைய எளிதில் ஆவியாகக் கூடிய திண்மம் ஆகும். 1863 ஆம் ஆண்டில் இச்சேர்மத்தின் இருப்பு முதன் முதலில் ரூடோல்ப் வெபர் என்பவரால் அறிவிக்கப்பட்டது. இச்சேர்மம் டைட்டானியத்தைத் தூய்மைப்படுத்த உதவும் வான் ஆர்கெல் செயல்முறையில் ஒரு இடைநிலைப் பொருளாகும்.
# தைட்டானியம் டெட்ரா அயோடைடு

## இயற்பியல் பண்புகள்

TiI<sub>4</sub> ஒரு அரிதான மூலக்கூறு நிலை இரும உலோக அயோடைடாகும்.Ti(IV) மையங்களைக் கொண்ட நான்முகி தனித்த மூலக்கூறுகளைக் கொண்டதாகும். Ti-I பிணைப்பு நீளமானது 261 பிக்கோமீட்டர் ஆக உள்ளது. இது இச்சேர்மத்தின் மூலக்கூறு நிலையை பிரதிபலிப்பதாக உள்ளது. ஒரு வளிமண்டல அழுத்தத்தில் இச்சேர்மத்தை TiI<sub>4</sub> சிதைவின்றி வாலைவடித்துப் பிரித்தெடுக்க முடியம்; இப்பண்பே வான் ஆன்கெல் செயல்முறையில் இச்சேர்மம் பயன்படுத்தப்படுவதன் அடிப்படைக் காரணமாக உள்ளது. TiCl<sub>4</sub> சேர்மத்தின் உருகுநிலைக்கும் (உருகுநிலை -24°செல்சியசு) மற்றும் இச்சேர்மத்தின் TiI<sub>4</sub> உருகுநிலைக்கும் (உருகுநிலை&nbsp;150°செல்சியசு) இடையே உள்ள வேறுபாடு கார்பன் டெட்ரா குளோரைடின் உருகுநிலை மற்றும் (உருகுநிலை -23°செல்சியசு) CI<sub>4</sub> ன் உருகுநிலைக்கும் (உருகுநிலை&nbsp;168°செல்சியசு) உள்ள வேறுபாட்டோடு ஒத்ததாக உள்ளது. இது அயோடைடுகளில் வாண்டர்வால்ஸ் இணைப்பானது மற்றவற்றை விட வலிமையான மூலக்கூறிடை விசையாக உள்ளது என்பதை உணர்த்துகிறது.
# நான் அடிமை இல்லை

**நான் அடிமை இல்லை** (*Nann Adimai Illai*) துவாரகீஷ் இயக்கத்தில் 1986 இல் வெளிவந்த காதல் திரைப்படமாகும். இதில் ரஜினிகாந்த், ஸ்ரீதேவி ஆகியோர் முக்கியக் கதாபாத்திரங்களில் நடித்திருந்தனர். ஸ்ரீதேவி நடித்த கடைசித் தமிழ்ப்படம் இதுவேயாகும். இப்படத்திற்குப் பின்னர் அவர் இந்திப் படங்களில் கவனம் செலுத்தத் தொடங்கினார். மீண்டும் 2012 இல் வெளிவந்த இங்கிலீஷ் விங்கிலீஷ் என்ற படத்தில் தான் தமிழில் தோன்றினார். இப்படம் துவாரகீஷ் இயக்கத்தில் விஷ்ணுவர்தன் நடித்து கன்னடத்தில் வெளிவந்த 'நீ பரேடே காதம்பரி' படத்தின் மறு ஆக்கமாகும். மேலும் இந்தியில் நடிகர் மிதுன் சக்கரவர்த்தியின் நடிப்பில் 'பியார் ஜுக்தா நஹின்' என்ற பெயரில் வெளிவந்தது. இது தெலுங்கு மொழியில் கிருஷ்ணா, ஸ்ரீதேவி நடிக்க 'பஞ்சனி கோபுரம்' என்ற பெயரில் வெளிவந்தது.
# நான் அடிமை இல்லை

## கதைச்சுருக்கம்

விஜய் (ரஜினிகாந்த்) ஒரு தொழில்முறை புகைப்படக் கலைஞனாவான். பணக்காரப் பெண் பிரியா ஸ்ரீதேவிவின் மீது காதல் கொள்கிறான். அவர்களின் பெற்றோரது சம்மதமின்றி இருவரின் திருமணம் நடைபெறுகிறது. இருவருடைய குடும்பப் பின்னணி காரணமாக வெகு விரைவிலேயே இத்திருமணம் மிகவும் கடினமாக மாறுகிறது. இருவருக்கும் சண்டை மூண்டு பிரியா தனது தந்தையின் வீட்டிற்குத் திரும்புகிறாள். சில நாட்களுக்குப் பிறகு பிரியா அடிக்கடி வயிற்று வலியால் துடிக்கிறாள். அவளை பரிசோதித்த மருத்துவர் அவள் ஒரு குழந்தைக்கு தாயாகப் போவதாக கூறுகிறார். இந்த செய்தியை கேட்டவுடன் பிரியா தனக்கும் விஜய்க்கும் இடையே உள்ள வேலியை உடைக்க நினைக்கிறாள். விஜயிடம் இதைப்பற்றிக் கூற நினைக்கிறாள், ஆனால் அவளது தந்தை அவளைத் தடுத்து வேறொருவருடன் திருமணம் செய்து வைக்க முடிவு செய்கிறார். ஆனால் தனது தந்தை தூங்கியவுடன் விஜய்யின் வீட்டிற்குச் செல்கிறாள். விஜய் அங்கே இல்லை. சமீபத்தில் வேறு எங்கோ சென்று விடுகிறான்.  
அடுத்த காட்சியில் விஜய் தனது நண்பனை சந்திக்க மருத்துவமனை வருகிறான். வயிற்று வலியால் அவதிப்படும் பிரியாவும் அதே மருத்துவமனைக்கு வருகிறாள். இதையறிந்த விஜய் மிக்க மகிழ்ச்சியடைந்து பிரியாவிடம் பேச விழைகிறான். விஜய் இனி ஒருபோதும் பிரியாவைச் சந்திக்காமால் இருந்தால் குழந்தையை அவனுக்குத் தருவதாக பிரியாவின் தந்தை சொல்கிறார். விஜய்யும் வாக்குறுதித் தந்து குழந்தையுடன் திரும்புகிறான். கண் திறந்த பிரியா குழந்தையைத் தேட குழந்தை இறந்தே பிறந்து விட்டதென அவளது தந்தை கூறுகிறார். பிரியா மிகுந்த மனச்சோர்வடைந்து காணப்படுகிறாள். ஆனாலும் அவளுடைய குழந்தை இன்னும் உயிரோடுதான் இருப்பதாக நம்புகிறாள். விஜய் தனது மகனை ஆளாக்குகிறான். சில வருடங்களுக்குப் பின்னர் விஜய் இருக்குமிடத்தை நெருங்கிய பிரியா தனது மகனைக் காண்கிறாள். அவன் பிரியாவை விஜய்யிடம் அழைத்து செல்கிறான். அவர்கள் அனைவரும் ஒன்று சேர்கின்றனர்.
# நான் அடிமை இல்லை

## நடிகர்கள்

- ரஜினிகாந்த்- விஜய்
- ஸ்ரீதேவி- பிரியா
- கிரீஷ் கர்னாட்- ராஜசேகர்
- வி. கே. ராமசாமி
- மனோரமா
- எஸ். என். பார்வதி
- எல். ஐ. சி. நரசிம்மன்
- ஒய். ஜி. மகேந்திரன்
- சிறுவன் அர்ஜுன்- கண்ணன்
- புஷ்பலதா
- செந்தாமரை - சங்கர்
- கே. விஜயா
# நான் அடிமை இல்லை

## பாடல்கள்

இத்திரைப்படத்திற்கு விஜய் ஆனந்த் இசையமைத்திருந்தார். "ஒரு ஜீவன்தான்" என்ற பாடல் சிவரஞ்சனி இராகத்தில் அமைக்கப்பட்டது.
# சீசியம் இலித்தியம் போரேட்டு

**சீசியம் இலித்தியம் போரேட்டு** (*Caesium lithium borate*) என்பது CsLiB<sub>6</sub>O<sub>10</sub> என்ற மூலகூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். நேர் கோட்டு படிகவகை புற ஊதாகதிர் பயன்பாடுகளுக்கும் நான்கு மற்றும் ஐந்தாவது அலை அடுக்கு நியோடிமியம் கலப்பு இட்ரியம் அலுமினியம் கார்னெட்டு அடிப்படை சீரொளி அலைவரிசை (1064 நானோமீட்டர்) உருவாக்கத்திலும் பயன்படுகிறது.
# சீசியம் இலித்தியம் போரேட்டு

## நேரியல்சாரா ஒளியியல் பண்புகள்

| 266 | 61.6 | 0.84 | 1.83 | 0.49 | 0.13 | 8.3 |  |
| --- | --- | --- | --- | --- | --- | --- | --- |
| 213 | 67.3 | 0.87 | 1.69 | 0.42 | 0.16 | 5.1 | } |
# உன்னைச் சொல்லி குற்றமில்லை

**உன்னை சொல்லி குற்றமில்லை** 1990 ஆம் ஆண்டு வெளிவந்த தமிழ்த்திரைப்படம். இத்திரைப்படம் அதிரடித் திரைப்பட வகையைச் சார்ந்தது. இத்திரைப்படத்தை அமீர்ஜான் இயக்கியுள்ளார் , கார்த்திக் மற்றும் சித்தாரா முக்கிய வேடங்களில் நடித்துள்ளனர். இத்திரைப்படத்தை தயாரித்தவர்கள் ராஜம் பாலசந்தர் மற்றும் புஷ்பா கந்தசாமி. இத்திரைப்படத்திற்கு இளையராஜா இசையமைத்துள்ளார். 17 மார்ச், 1990 அன்று திரைப்படம் வெளியிடப்பட்டது. தமிழகத்தைச் சேர்ந்த கராத்தே நிபுணரான சிகன் ஹுசைனி இத்திரைப்படத்தின் முக்கிய வில்லனாக நடித்துள்ளார்.